NSL แรลลี่ยาว! พุ่งอีก 8% นิวไฮรอบ 1 ปี จับตากำไร Q3 โตทะลัก 249%
NSL แรลลี่ยาว! พุ่งอีก 8% นิวไฮรอบ 1 ปี จับตากำไร Q3/65 โตทะลัก 249% รับดีมานด์ "แซนด์วิชอบร้อน-เบเกอรี่" ฟื้นแกร่ง แนะนำ “ซื้อ” ราคาเป้าหมาย 26 บาท
 
NSL แรลลี่ยาว! พุ่งอีก 8% นิวไฮรอบ 1 ปี จับตากำไร Q3/65 โตทะลัก 249% รับดีมานด์ "เบเกอรี่" ฟื้นแกร่ง แนะซื้อเป้า 26 บาท  
4 ต.ค. 2565

ผู้สื่อข่าวรายงานว่าวันนี้ (4 ก.ย.65) ราคาหุ้นบริษัท เอ็นเอสแอล ฟู้ดส์ จำกัด (มหาชน)  หรือ NSL ปิดตลาดภาคเช้า อยู่ที่ระดับ 23.60 บาท เพิ่มขึ้น 1.80 บาท หรือ 8.26% โดยทำจุดสูงสุดที่ 23.60 บาท และทำจุดต่ำสุดที่ 22.30 บาท ด้วยมูลค่าการซื้อขาย 85.13 ล้านบาท ราคาหุ้นนิวไฮรอบ 1 ปี โดยเทียบตั้งแต่หุ้นยืนที่ระดับ 31 ส.ค.65 ที่ระดับ 23.90 บาท

ด้านบล.ฟินันเซีย ไซรัส ระบุในบทวิเคราะห์ว่า  NSL คาดกำไรไตรมาส 3/2565 โต 4% เทียบไตรมาสก่อนหน้า,โต 249% เทียบช่วงเดียวกันของปีก่อน ทำ New High สวนทางฤดูกาลจากการฟื้นตัวของสินค้ากลุ่มแซนด์วิชอบร้อน เบเกอรี่ และกลุ่ม Food Service ขณะที่ราคาวัตถุดิบค่อนไปในทางทรงตัว
ขณะที่ไตรมาส 4/2565 คาดเร่งขึ้นต่อจาก High Season บริษัทมีแผนออกสินค้าใหม่ Ready to eat ทั้งอาหารไทย Plant Based, Retort Product และข้าวแท่ง  (Rice bar by NSL) จะเริ่มวางขายในเดือน ต.ค.นี้ที่ 7-11 และร้าน Pop-up Store คาดกำไรปี 2565 โต 67% เทียบช่วงเดียวกันของปีก่อน และปี 2566 โต 13% เทียบช่วงเดียวกันของปีก่อน แนะนำ “ซื้อ” ราคาเป้าหมาย 26 บาท